**ELŐTERJESZTÉS**



**BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE**

**2022. augusztus 18-i rendkívüli nyilvános**

**ülésére**

**TÁRGY:**

**ÖNKORMÁNYZATI HOZZÁJÁRULÁS GYERMEKÉTKEZTETÉSHEZ**

**ELŐADÓ:**

**Druskoczi Tünde**

## POLGÁRMESTEr

**Tisztelt Képviselő-testület!**

Balatonkeresztúr Község Polgármestere a 2022. február 10-ei együttes ülésen jelezte, hogy a közétkeztetés finanszírozásában jelentős hiány várható. A közétkeztetés költségvetését a balatonkeresztúri SZOSZ költségvetése tartalmazza.

A Kormány járványügyi intézkedései 2019. óta nem adtak lehetőséget a díjak emelésére, miközben a szolgáltató évről évre emelte a díjait.

**Szeptember 1-től ismét van lehetőség a díjak emelésére, így a hiány 40%-a díjemeléssel megoldható,** ennek eredményeként a szeptember 1-december 31-ig tartó időszakra vonatkozóan további önkormányzatok által finanszírozandó költség nem keletkezik**. Az iskolai tanévet figyelembe véve 2022.01.01-től 2022.06.30-ig terjedő időszakra eső 60%, azaz a 2.987.135 Ft költségvetési hiány gyermekek által igénybe vett szolgáltatásra eső településenkénti arányos eloszlása alapján Balatonberény esetében 431.940 Ft hozzájárulásra lenne szükség.**

*Balatonkeresztúr Község Polgármesterének megkeresése, valamint a mellékelt számítások az előterjesztés mellékletét képezik.*

Kérem a Tisztelt Képviselő-testületet, hogy a fentiekre tekintettel a hiányzó összeget átvállalni szíveskedjenek.

**Határozati javaslat:**

**Balatonberény Község Önkormányzat Képviselő-testületének**

**…/2022.(VIII.18.) sz. határozata**

**önkormányzati hozzájárulásról gyermekétkeztetéshez:**

Balatonberény Község Önkormányzat Képviselő-testülete megismerte Balatonkeresztúr Község Önkormányzat Polgármesterének kérelmét és támogatja a közétkeztetés évek óta változatlan térítési normából adódó – **településenkénti arányos, gyermekek által igénybe vett szolgáltatásra eső költségvetési hiány, Balatonberény esetében 431.940 Ft átvállalását a szolgáltatás zavartalanságának megőrzése érdekében.**

**A Képviselő-testület a hozzáárulás összegét a 2022. évi költségvetés tartalék terhére biztosítja és felkéri a Polgármestert, hogy Balatonkeresztúr Község Önkormányzata részére az összeg kifizetéséről gondoskodjon.**

**Határidő:** 2022. augusztus 31.

**Felelős:** Druskoczi Tünde polgármester

Balatonberény, 2022. augusztus 15.

Druskoczi Tünde sk.

polgármester